หุ้นใหญ่ดัน SET ปิดพุ่งกระฉูด 25 จุด หลังราคาน้ำมันพุ่ง-เก็งงบแบงก์ไตรมาส 3 สัปดาห์หน้า
หุ้นใหญ่ดัน SET ปิดพุ่งกระฉูด 25 จุด หลังราคาน้ำมันพุ่ง-เก็งงบแบงก์ไตรมาส 3 สัปดาห์หน้า โดยดัชนีปิดตลาดวันนี้ ที่ระดับ 1,721.82 จุด บวก 24.90 จุด หรือ 1.47% มูลค่าการซื้อขาย 4.69 หมื่นล้านบาท
10 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,721.82 จุด บวก 24.90 จุด หรือ 1.47% มูลค่าการซื้อขาย 4.69 หมื่นล้านบาท
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้เป็นลักษณะของการรีบาวด์ เนื่องจากมีแรงซื้อกลับในหุ้นใหญ่ ทั้งจากกลุ่มพลังงาน-ปิโตรเคมีจากราคาน้ำมันที่ปรับตัวเพิ่มขึ้นจากประเด็นที่สหรัฐฯคว่ำบาตรอิหร่าน โดยสัญญาน้ำมันดิบเบรนท์ (9 ต.ค.) ส่งมอบเดือนธ.ค. ปรับตัวเพิ่มขึ้น 1.09 ดอลลาร์ หรือ 1.3% ปิดที่ 85.00 ดอลลาร์/บาร์เรล 
อีกทั้ง นักลงทุนมีการเข้าซื้อหุ้นในกลุ่มธนาคาร จากการเก็งผลการดำเนินงานที่จะเริ่มทยอยประกาศออกมาในสัปดาห์หน้า รวมถึงกลุ่มไฟแนนซ์-ลีซซิ่ง จากประเด็นที่ธนาคารแห่งประเทศไทย (ธปท.) คาดจะออกเกณฑ์กำกับสินเชื่อจำนำรถเดือนพ.ย.นี้ ซึ่งถือเป็นผลดีต่อหุ้นกลุ่มดังกล่าว
อย่างไรก็ตาม จากการที่ดัชนีมีการปรับตัวเพิ่มขึ้นอย่างแรงกว่า 20 จุด แต่ปริมาณการซื้อขายอยู่ในเกณฑ์ค่อนข้างสวนทางกันนั้น มองว่าเป็นความเสี่ยงในการที่จะมีแรงขายออกมา
สำหรับแนวโน้มภาวะตลาดในพรุ่งนี้ คาดว่าตลาดฯยังสามารถไปต่อได้ เนื่องจากประเด็นปัญหาจากปัจจัยภายนอกประเทศ ทั้งจากอัตราผลตอบแทนพันธบัตรของสหรัฐฯ (Bond Yield) ที่ปรับตัวสูงขึ้น รวมถึงประเด็นทางการเมืองของอิตาลี ไม่ได้ส่งผลกระทบต่อตลาดฯแล้ว
ขณะเดียวกัน มองว่าตลาดฯก็อาจมีแรงขายจากนักลงทุนต่างประเทศได้เช่นกัน พร้อมให้แนวรับที่ 1,710-1,700 จุด แนวต้านที่ 1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,517.99 ล้านบาท ปิดที่ 54 บาท เพิ่มขึ้น 1.75 บาท
PTTEP มูลค่าการซื้อขาย 1,793.20 ล้านบาท ปิดที่ 152 บาท เพิ่มขึ้น 4 บาท
PTTGC มูลค่าการซื้อขาย 1,540.32 ล้านบาท ปิดที่ 79.50 บาท เพิ่มขึ้น 1.75 บาท
CPALL มูลค่าการซื้อขาย 1,475.57 ล้านบาท ปิดที่ 69 บาท เพิ่มขึ้น 0.25 บาท
KBANK มูลค่าการซื้อขาย 1,420.31 ล้านบาท ปิดที่ 213 เพิ่มขึ้น 3 บาท
 
ตลาดหุ้นเอเชีย
